Foto: Reuters Rossiya federatsiyasi prezidenti Vladimir Putin bugun ma’lum qildiki, Rossiya chin dildan Turkiya bilan do‘stona munosabatlarini tiklashga intilmoqda. «Biz Turkiya bilan do‘stona munosabatlarni tiklamoqchimiz. Bu davlat bilan ko‘p yillar davomida o‘zaro hamkorlik munosabatlari rivojlanib kelgan», — deya Vladimir Putinning so‘zlarini keltiradi TASS. «Turkiya prezidenti Erdo‘g‘anning Rossiyaga oxirgi tashrifi shuni ko‘rsatdiki, ikki tomon nafaqat munosabatlarni tiklashni, balki munosabatlarni rivojlantirishni istaydi», — deya qo‘shimcha qilgan RF prezidenti.